પદ્માવત ફિલ્મ બાબતે સુપ્રિમ કોર્ટના આદેશ બાદ આણંદ જિલ્લામાં ફિલ્મ રીલીઝ કરવાનો થિયેટર એસોસીયેશને ઈન્કાર કરી દીધા બાદ આજે ખેડા જિલ્લામાં હજુ પણ ફિલ્મ રીલીઝ કરવા બાબતે સિનેમા થિયેટર માલિકોની કોઈ સ્પષ્ટતા આવી નથી ત્યારે આજે ક્ષત્રિય યુવા સંગઠનોએ રેલી કાઢીને પદ્માવત ફિલ્મને પ્રદર્શિત નહી કરવાની માંગણી સાથે જિલ્લા કલેક્ટરને આવેદનપત્ર આપ્યું હતું જ્યારે આણંદ જિલ્લામાં ઉમરેઠમાં ક્ષત્રિયોએ બાઈક રેલી કાઢીને પદ્માવતનો વિરોધ કર્યો હતો અને ઢળતી બપોરે બોરસદની આણંદ ચોકડી પાસે રાજપુત સંગઠનના યુવકોએ રેલી કાઢીને ચક્કાજામ કરી દીધો હતો.